Publication: Magyar Közlöny
Issue: MK-1998-56 (Year: 1998, Number: 56)
Era: 1990-2004
Section: a 22/1998. (VI. 26.) KTM rendelet
Paragraph Index: 227

4. Az LA kiegészítő alapbejelentő lap kitöltése Minden adatot berendezésenként, a rendelet 2. § (1) bekezdésének f) pontja szerint kell kitölteni. A fejléc kitöltése a bevallást végző szervezetre jellemző adatokat tartalmazza, a lapszámozás folytatólagos. 4.1. Azt a pontforrást kell megnevezni, amelyben a (tüzelő)berendezés füstgázai távoznak, a sorszámnál a már eddig bejelentett számokat kell használni. A sorszám megváltoztatása esetén az eddig bejelentett sorszámoknál egy nagyságrenddel nagyobb számot kell használni. 4.2. A tüzelőanyag fajtáját be kell karikázni. A ténylegesen alkalmazott tüzelőanyagot alá kell húzni. 4.3. A berendezés sorszámát az üzemben használt sorszámmal kell jelölni, a típus kitöltésénél az 1—4. valamelyikét be kell karikázni. Az egyéb kategóriánál nyomtatott betűvel vagy írógéppel kell beírni a típusmegnevezést. A névleges bemenő hőteljesítmény vastag kerete az egész számokat, a vékony kerete egy tizedes jegy beírását teszi lehetővé. 4.4. A tervezett kéntelenítési arányt egy tizedes pontosságig kell beírni. 4.5. A folyamatos kibocsátást mérő berendezést az egyes vagy kettes pont bekarikázásával kell jelezni.

Source: https://magyarkozlony.hu/hivatalos-lapok/3e02abc0a0cb62f0065830fcfced94e28ce56659/dokumentumok/fd6553a8a14a44bbf9e49db80bb2421cb2a01807/letoltes